Seun (4) sterf ná hondaanval | Netwerk24
Seun (4) sterf ná hondaanval
17 Augustus 2016 21:05
Die polisie in Oudtshoorn ondersoek die voorval nadat 'n vierjarige seun deur die gesin se labrador verskeur is.
Volgens kapt. Malcolm Pojie, polisiewoordvoerder, is Peter Frans in die hospitaal dood kort nadat die labrador hom Saterdag net voor 22:00 aangeval het.
Die kind het na bewering op die werf van hul Bridgton-huis gespeel toe die voorval plaasgevind het.
"Hy is in die gesig en aan die nek gebyt. Sy ouers het die bloed met 'n handdoek probeer stop en hom na die Oudtshoorn-hospitaal gebring, waar hy kort daarna oorlede is," sê Pojie.